armvectores/hy_wikipedia_2023 huggingface dataset:
Չեն Յանցյու

Չեն Յանցյու (չինարեն ավանդ. 程硯秋, հեշտ. 程砚秋 , պինին: Chéng Yànqiū, հունվարի 1, 1904(1904-01-01), Պեկին, Ցին կայսրություն - մարտի 9, 1958(1958-03-09), Պեկին, Չինաստան), չինացի դերասան։ Պեկինյան օպերայի կանացի ամպուլա, «Դան»։
Մեյ Լանֆանի, Շան Սյաոյունի և Սյուն Հուեյշենի և Չենը հայտնի են որպես Պեկինյան օպերայի լավագույն «Դան»եր։
Վաղ տարիքում ունեցել է այլ անուն՝ Չեն Լին (չինարեն ավանդ. 承麟, հեշտ. 承麟 , պինին: Chéng Lín):


== Կենսագրություն ==
Ծնվել է 1904 թվականի հունվարի 1-ին Պեկինում, մի փոքրիկ, աղքատ ընտանիքում։
Օպերայով սկսել է զբաղվել վեց տարեկան հասակից՝ սովորելով տղամարդու շեն ամպուլան։ Ութ տարեկանից սկսել է սովորել կանացի Դան ամպուլան, որով կարողացել է հայտնի դառնալ։
Առաջին անգամ բեմում ելույթ է ունեցել 11 տարեկանում։ Չենի առավել ակտիվ ստեղծագործական շրջանը ընդգրկել է 1919 թվականից մինչև 1930-ականները։
Բազմիցս գնացել է Եվրոպա, որպեսզի ծանոթանա և սովորի արևմտյան օպերան։
1958 թվականի մարտի 9-ին ժամը 20:20-ին մահացել է ինֆարկտից։ Նա հեռացավ կյանքից, բայց իր անունը մնաց որպես Պեկինյան օպերայի ոսկե դարաշրջանի լավագույն դան։


== Հիշատակ ==
Պեկինում բացվել է Չեն Յանցյուի տուն-թանգարանը։


== Ծանոթագրություններ ==
Սլոբոդկա (գյուղ, Նեմիրովի շրջան)

Անվան այլ կիրառումների համար տե՛ս՝ ՍլոբոդկաՍլոբոդկա (ուկրաիներեն՝ Слобідка), գյուղ Ուկրաինայի Վիննիցայի մարզի Նեմիրովի շրջանում։
2001 թվականի տվյալներով Սլոբոդկա գյուղում բնակվում էր 57 մարդ։ Բնակավայրը զբաղեցնում է 0,464 կմ² տարածք։ Բնակչության խտությունը կազմում էր 122,84 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դիսկո. շաբաթօրյա գիշերների տասնամյակ

Դիսկո. շաբաթօրյա գիշերների տասնամյակ (անգլ.՝ Disco: A Decade of Saturday Nights), ցուցահանդեսային խոշոր միջոցառում, որը կազմակերպել է ԱՄՆ-ի Վաշինգտոն նահանգի Սիեթլ քաղաքում գործող փոփ մշակույթի թանգարանը (Museum of Pop Culture) իր նախաձեռնած Experience Music Project նախագծի շրջանակներում։ Դա առաջին խոշոր գեղարվեստական, ցուցահանդեսային միջոցառումն էր, որ նպատակաուղղված էր դիսկոյի՝ 20-րդ դարի 70-ական թվականներին ծնունդ առած ու լայն տարածում գտած պարային երաժշտության այդ ժանրի բարդ ու հարուստ աշխարհի հետազոտմանը։ Լույսի ու ձայնի բաբախյունների համակցումով շոուն հետևել է դիսկոյի պատմությանը՝ Նյու Յորքի ակումբային մշակույթում նրա ծնունդ առնելու ժամանակներից մինչև «Շաբաթօրյա գիշերների տենդի» (Saturday Night Fever) հրաշագեղ օրերը, դրանց հաջորդած բացասական արձագանքները, բացահայտել դիսկոյի՝ մեռնելուց հետո նույնիսկ շարունակվող, «անդրշիրիմյան» ազդեցությունը։
Շոուի ընթացքում ներկայացվել են դիսկո բիթերի հայտնագործող Էռլ Յանգի հարվածային սարքավորումը, Chic երաժշտախմբի կիթառահար Նիլ Ռոջերսի օիգտագործած կիթառը, որ պատրաստված էր օրգանական ապակուց, շաբաթօրյա տենդագին գիշերների հռչակավոր ճերմակ կոստյումներից մեկը, Էնդի Ուորհոլի հեղինակած լուսանկարների ընտրանին, Disco Step-by-Step հեռուստաշոուի տեսահոլովակներ, արտեֆակտներ լեգենդար գիշերակումբներից՝  նյույորքյան The Loft-ից մինչև Paradise Garage: Արտիստները ներկայացրել են Դոննա Սամերին (Donna Summer), Գրեյս Ջոնսին (Grace Jones), Bee Gees-ին, Սիլվեստր Ջեյմսին (Sylvester James), A Taste of Honey երաժշտախմբին և դիսկոյի հանրահայտ այլ կատարողների։ Ցուցահանդեսն օգնել է բազմաթիվ մարդկանց՝ փոխելու, ճշգրտելու իրենց կարծիքը երաժշտական մի ժանրի մասին, որը ժամանակին ոչ ճիշտ է ընկալվել։
2004 թվականին ցուցահանդեսը կանգառ է կատարել Միչիգան նահանգի Դիրբորն քաղաքում՝ Հենրի Ֆորդի թանգարանում, 2005-ին՝ Նյու Յորքի հանրային գրադարանի կատարողական արվեստների բաժնում։ Դրանից որոշ ժամանակ անց ցուցահանդեսը փակվել է։


== Ծանոթագրություններ ==


== Արտաքին հղումներ ==
Experience Music Project (EMP)Henry Ford Museum Disco Exhibit
New York Public Library Disco Exhibit
Վերանո

Վերանո  (իտալերեն՝ Verano), քաղաք Իտալիայում, գտնվում է Տրենտինո Ալտո Ադիջե մարզում՝ Բոլցանո գավառում։
Բնակչությունը կազմում է 891 մարդ (2004 թվականի տվյալներով)։ Խտությունը կազմում է 40 մարդ/կմ²։ Տարածքը 22 կմ² է։ Փոստային ինդեքս՝ 39010։ Հեռախոսային կոդ՝ 0473։
Կոմունայի հովանավորն է Սուրբ Նիկողայոս Զմյուռնացին։ Տոնը նշվում է դեկտեմբերի 6-ին։


== Ժողովրդագրություն ==
Բնակչության աճը։


== Կոմունայի վարչակազմ ==
Հեռախոսահամար։ 0473 278181
Էլեկտրոնային հասցե։ info@comune.verano.bz.it
Գլխավոր կայք։ http://www.comune.verano.bz.it/


== Արտաքին հղումներ ==
Բնակավայրի գլխավոր կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Բրիսի Ամեժիկուր

Բրիսի Ամեժիկուր (ֆր.՝ Brissy-Hamégicourt), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Ռիմբոն կանտոնայի կազմի մեջ։ Կոմունայի շրջանը՝ Սեն Կանտեն։
INSEE կոդը՝ 02124:


== Բնակչություն ==
2010 թվականին բնակչությունը կազմել է 639 մարդ։


== Տնտեսություն ==
2010 թվականի տվյալներով 414 աշխատունակ բնակիչներից 282-ը (15-64 տարեկան) տնտեսապես ակտիվ են, 132-ը՝ պասիվ (ակտիվության ինդեքսը՝ 68,1 %, 1999 թվականին 71,6 % էր)։ 282 ակտիվ բնակիչներից 256-ը (145 տղամարդ և 111 կին) աշխատում են, գործազուրկ էր 26-ը (8 տղամարդ և 18 կին)։ 132 պասիվներից 31-ը աշակերտներ և ուսանողներ են, 56-ը՝ թոշակառուներ, 45-ն էլ պասիվ են այլ պատճառներով.


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ. Բրիսի Ամեժիկուր (ֆր.)
Խաչատուր Ավետիսյան

Վիքիպեդիայում կան հոդվածներ  Ավետիսյան ազգանունով այլ մարդկանց մասին:Խաչատուր Մեխակի Ավետիսյան (ապրիլի 18, 1926(1926-04-18), Լենինական, Հայկական ԽՍՀ, ԱԽՖՍՀ, ԽՍՀՄ - 1996, Երևան, Հայաստան), հայ կոմպոզիտոր, քանոնահար, ՀԽՍՀ ժողովրդական արտիստ (1984), ՀՀ Պետական մրցանակի դափնեկիր (1985)։
Դիրիժոր Միքայել Ավետիսյանի հայրն է։


== Կենսագրություն ==
Ծնվել է Լենինականում (այժմ՝ Գյումրի)։ 1949 թվականին բնակություն է հաստատել Երևանում ավելի լավ կրթություն ստանալու համար։ Մասնագիտական կրթությունը ստացել է սկզբում Երևանի Ռոմանոս Մելիքյանի անվան երաժշտական ուսումնարանում։ Սովորել է Գրիգոր Եղիազարյանի ղեկավարած դասարանում։ 1960 թվականին ավարտել է Կոմիտասի անվան կոնսերվատորիան։ Այստեղ նա եղել է Էդուարդ Միրզոյանի ղեկավարության տակ։ 1950 թվականից աշխատել է Ռոմանոս Մելիքյանի անվան երաժշտական ուսումնարանում, որպես քանոնի դասարանի ղեկավար և հենց այս տարիներին ստեղծել է իր հանրահայտ քանոնի համար ստեղծագործությունները։
1951 թվականին մասնակցել է Բեռլինում կայացած համաշխարհային 3-րդ փառատոնին, որտեղ անհատ կատարողների միջազգային մրցանակաբաշխությունում շահել է առաջին մրցանակ և ոսկե մեդալ։ Իր ղեկավարած քանոնահարների անսամբլը 1957 թվականին Մոսկվայի համաշխարհային փառատոնում շահել է 3-րդ մրցանակ։ 1958 թվականից աշխատել է Հայաստանի Պարի անսամբլում որպես երաժշտական ղեկավար։
Մեծ ժողովրդականություն են վայելում նրա երգերն ու պարեղանակները։
Գրել է երաժշտություն մի շարք կինոնկարների համար, ինչպես՝ «Խաթաբալա»-ում։


== Ստեղծագործություններ ==
Նրա ամենահայտնի ստեղծագործություններն են ՝«Իմ անուշ տավիղ», «Մախմուր աղջիկ», «Բալենի», «Ասում են թե», «Անահիտ», «Կախարդված ծաղիկներ», «Անուրջներ», «Ծաղկեփունջ», «Եղեգ», «Շիրակի», «Հայոց հովիկ», «Պարմանի», «Կարապների պար», «Հանինա», «Տոնական Հայաստան», «Իրիկնային», «Ճերմակ աղավնի», «Տավիղ», «Հուշեր», Կոնցերտ հմր. 2 քանոնի համար, Կոնցերտ շվիի համար և այլն։


== Պարգևներ ==
ՀԽՍՀ Պետական մրցանակ, 1985
ՀԽՍՀ ժողովրդական արտիստ, 1984
ՀԽՍՀ արվեստի վաստակավոր գործիչ, 1965
ՀԽՍՀ վաստակավոր արտիստ, 1961
Երաժշտական համաշխարհային փառատոն, առաջին մրցանակ, Մոսկվա, 1957
Երաժշտական համաշխարհային փառատոն, առաջին մրցանակ, Բեռլին, 1951


== Ծանոթագրություններ ==


== Աղբյուրներ ==
Խաչատուր Ավետիսյան
よ

Հիրագանայում՝ よ, կատականայում՝ ヨ, ճապոներենի վանկային այբուբենի վանկ։ Օգտագործվում է մեկ մորայի գրելաձևի համար։ Համապատասխանում է հայերեն «յօ» տառակապակցությանը և Միջազգային հնչյունական այբուբենի /yo/ ձայնին։
Ժամանակակից ճապոներենի վանկային աղյուսակում գտնվում է հիրագանայի ゆ(յու) կանայից հետո։ Իսկ կատականայում՝ ユ(յու) կանայից հետո։
Պավել Պոպովիչ

Պավել Ռոմանովիչ Պոպովիչ (ռուս.՝ Па́вел Рома́нович Попо́вич, ուկրաիներեն՝ Павло Романович Попович, հոկտեմբերի 5, 1930(1930-10-05)[…], Ուզին, Բելայա Ցերկովի շրջան, Կիևի մարզ - սեպտեմբերի 29, 2009(2009-09-29), Գուրզուֆ (քաղաքատիպ ավան, Ուկրաինա)), խորհրդային տիեզերագնաց-օդաչու, գնդապետ, Խորհրդային Միության կրկնակի հերոս (1962-1974), Ավիացիայի գեներալ-մայոր (1976), տեխնիկական գիտությունների թեկնածու։
Ավարտել է Ժուկովսկու անվան ռազմաօդային ինժեներական ակադեմիան (1968)։ Տիեզերագնացների ջոկատում ընդգրկվել է 1960 թվականին։ 1962 թվականի օգոստոսի 12-15-ը, Անդրիյան Նիկոլաևի հետ, խմբային թռիչք է կատարել «Վոստոկ-4» տիեզերանավով, որը 70 ժ 44 րոպում Երկրի շուրջը կատարել է 48 պտույտ։ 1974 թվականի հուլիսի 3—19-ը, Յուրի Արտյուխինի հետ, որպես հրամանատար, թռիչք է կատարել «Սոյուզ-14» տիեզերանավով։ Հուլիսի 5-ին «Սոյուզ-14» տիեզերանավը կցվել է 1974 թվականի հունիսի 25-ից ուղեծրում գտնվող «Սալյուտ-3» գիտակայանին։ Համատեղ թռիչքը տևել է 15 օր։ Երկու թռիչքների ընթացքում Պոպովիչը տիեզերքում եղել է 18 օր և 16 ժամ 14 րոպե։
Պարգևատրվել է Լենինի 2 շքանշանով։


== Ծանոթագրություններ ==
Կիսանգանի

Կիսանգանի (մինչև 1966 թվականը՝ Ատենլիվիլ, ֆր.՝ Kisangani), քաղաք Կոնգոյի Դեմոկրատական Հանրապետությունում, Վերին Զաիր նահանգի վարչական կենտրոնը, 935 977 բնակչություն (2012)։
Նավահանգիստ է Կոնգո գետի վրա, ավտոճանաբարհների հանգույց է, կարևոր առևտրաբաշխիչ և արդյունաբերական կենտրոն։


== Անվանում ==
Հիմնադրվել է 1883 թվականին Աֆրիկայի հետազոտող Հենրի Ստենլիի կողմից, որի անունով էլ այն սկզբում կոչվել է Ստենլեվիլ (ֆր.՝ Stanleyville. ville ― «քաղաք»)։
Կիսանգանի է վերանվանվել 1966 թվականին։


== Ծանոթագրություններ ==


== Գրականություն ==
Dans Stanleyville. Patrick Nothomb, Duculot, Paris - Louvain-la-Neuve, 1993, Ré-édition en 2011 avec 16 pages de photos, 345 pp. aux Éditions Masoin http://www.editions-masoin.be Archived 2021-03-09 at the Wayback Machine.
Stanleyville ou le Luluaba devenait Congo. Roger Depoorter, Didier Hatier 1992
Յուրի Կորչագին

Յուրի Կորչագին (ռուս.՝ Юрий Петрович Корчагин, դեկտեմբերի 28, 1950(1950-12-28), Վորոնեժ, ՌԽՖՍՀ, ԽՍՀՄ), խորհրդային և ռուսական դիվանագետ։ 


== Կենսագրություն ==
Միջնակարգ դպրոցն ավարտելուց հետո աշխատել է Վորոնեժի Կիսահաղորդչային սարքերի գործարանում որպես խառատ։ 1969-1971 թվականներին ծառայել է Խորհրդային բանակում։ 1977 թվականին ավարտել է Պ․ Լումումբի անվան ժողովուրդների բարեկամության համալսարանը, պատմություն մասնագիտությամբ։ Տիրապետում է իսպաներեն և անգլերեն լեզուներին։ 
1977 թվականից զբաղվում է դիվանագիտական գործունեությամբ, տարբեր պաշտոններ է զբաղեցրել ԽՍՀՄ և Ռուսաստանի արտաքին գործերի նախարարությունում․ եղել է արտաքին գործերի նախարարի առաջին տեղակալի օգնական, արտաքին գործերի նախարարի քարտուղարության գլխավոր խորհրդական, բաժնի պետ, լատինաամերիկյան դեպարտամենտի տնօրենի տեղակալ։

Մեքսիկայում (1977-1981) և Պերուում (1986-1991) եղել է ԽՍՀՄ-ի արտասահմանյան ներկայացուցիչը։
1995-1999 թվականներին՝ զբաղեցրել է Արգենտինայում Ռուսաստանի դեսպանատան դեսպանորդ-խորհրդականի պաշտոնը։
Աշխատել է Ժնևի (1984 թվական) և Փարիզի (1985 թվական) միջազգային կազմակերպություններում։ 1994 թվականին մտնում էր Մոզամբիկի Հանրապետությունում ՄԱԿ-ի դիտորդների խմբի կազմի մեջ։ Մասնակցել է տարբեր միջազգային կոնֆերանսների։
2003 թվականի փետրվարի 26-ից-2004 թվականի հունիսի 24-ը՝ Կոլումբիայում Ռուսաստանի Դաշնության արտակարգ և լիազոր դեսպան։
2004 թվականի հուլիսի 13-ից-2009 թվականի հուլիսի 7-ը՝ Արգենտինայի Հանրապետությունում Ռուսաստանի Դաշնության արտակարգ և լիազոր դեսպան։
2004 թվականի հուլիսի 13-ից-2008 թվականի դեկտեմբերի 22-ը՝ Պարագվայի Հանրապետությունում Ռուսաստանի Դաշնության արտակարգ և լիազոր դեսպան՝ համատեղության կարգով։
2009 թվականի սեպտեմբերի 1-ից-2012 թվականի փետրվարի 20-ը՝ Ռուսաստանի ԱԳՆ լատինամերիկյան դեպարտամենտի տնօրեն։
2014 թվականի փետրվարի 3-ին՝ Մադրիդում Զբոսաշրջության համաշխարհային կազմակերպությանը առընթեր Ռուսաստանի Դաշնության մշտական ներկայացուցիչ2012 թվականի փետրվարի 20-ից՝ Իսպանիայում և Անդորրայում Ռուսաստանի Դաշնության արտակարգ և լիազոր դեսպան՝ համատեղության կարգով։ Հավատարմագրերն հանձնվել են 2012 թվականի մարտի 21-ին։


== Ընտանիք ==
Կինը Նատալիա Կորչագինան է։ Ունի երկու դուստր՝ Անաստասիան և Ալեքսանդրան։


== Պարգևներ ==
«XXX տարվա անթերի աշխատանքի համար» գերազանցության նշան
«Զինվորական խիզախության համար։ Ի հիշատակ Վլադիմիր Իլյիչ Լենինի ծննդյան 100-ամյակի» մեդալ (1970)
Սան Մարտինի ազատարար շքանշանի Մեծ խաչը (Արգենտինա)
Ազգային շքանշան «Դոն Խոսե Ֆալկոն» (Պարագվայ)
«Մոսկվայի 850-ամյակին նվիրված» մեդալ (1997)
Բարեկամության շքանշան (2016 թվականի հունիսի 28)՝ Ռուսաստանի Դաշնության արտաքին քաղաքական կուրսի իրականացման գործում ունեցած մեծ ավանդի և երկարամյա բարեխիղճ աշխատանքի համար
Պատվարժան Սերգեյ Ռադոնեժսկի III աստիճանի շքանշան (ՌՈՒՓ)։


== Դիվանագիտական աստիճան ==
2-րդ դասի արտակարգ և լիազոր դեսպանորդ (1995 թվականի հուլիսի 18)
1-ին դասի արտակարգ և լիազոր դեսպանորդ (2004 թվականի հուլիսի 8)
Արտակարգ և լիազոր դեսպան (2008 թվականի հունվարի 24)


== Ծանոթագրություններ ==
Յուգանսկայա Օբ

Յուգանսկայա Օբ (ռուս.՝ Юганская Обь), գյուղ Ռուսաստանի Խանտի-Մանսիական ինքնավար օկրուգի Նեֆտեյուգանսկի շրջանի կազմում։
Բնակչությունը 2008 թվականին գրանցված տվյալներով կազմում էր 1439 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սաֆոն Լեֆկադյան ժայռի վրա

«Սաֆոն Լեֆկադյան ժայռի վրա» (ֆր.՝ Sapho sur le rosher de Leucade), ֆրանսիացի նկարիչ Պիեռ Նարսիս Գերենի նկարը՝ Էրմիտաժի հավաքածուից։ Ստեղծվել է 19-րդ դարի սկզբին։ Մշտական ցուցադրանմուշներում ընդգրկված չէ։


== Պատմություն ==
Նկարը բանաստեղծուհի Սաֆոյի և պատանի Ֆաոնի լեգենդար սիրո պատկերազարդումն է երիտասարդ Ֆաոնի հանդեպ։ Նկարիչը ֆիքսել է այն պահը, երբ վշտահար Սաֆոն, ում լքել է Ֆաոնը, նստել է Լեֆկադյան ժայռի վրա և մտածում ինքնասպանության մասին։ 
Լեգենդը պատմում է Սաֆոյի՝ Ֆաոնի հանդեպ անպատասխան սիրո մասին, որի պատճառով Սաֆոն Լեֆկադյան ժայռից նետվում է ծովը։ Բանաստեղծուհու մահը բացահայտվել է ավեի ուշ։ Այս մասին առաջին հիշատակումը հանդիպում է Մենանդրոսի «Լեֆկադայում»։ Լեգենդի իրադարձությունները հետագայում Օվիդիուսին «Հերոսուհիներ» ստեղծագործության մեջ ստացան այսպես կոչված «Սաֆոյի նամակ» անվանումը՝ ուղղված Ֆաոնին։  Այս լեգենդի վառ օրինակն է Ժակ-Լուի Դավիդի «Սաֆոն և Ֆաոնը» կտավը, որը նույնպես գտնվում է Էրմիտաժում։ Սաֆոյի մեզ հասած տողերում Ֆաոնի անունը ընդհանրապես չի հիշատակվում։

Նկարի ստեղծման հանգամանքները անհայտ են։ Կարծիք կա, որ մինչև 1917 թվականը նկարը գտնվել է Սանկտ Պետերբուրգում՝՝ մասնավոր հավաքածուներից մեկում, և հոկտեմբերյան հեղափոխությունից հետո այն ազգայնացվել և հաշվառվել է պետական թանգարանի ֆոնդում և պահվել է Պետրոգրադի գեղարվեստական արժեքների բաժնում (որտեղ իշխանությունները հավաքել են մասնավոր հավաքածուներից առգրավված արվեստի գործերը)։ 1925 թվականին նկարը տեղափոխվել է էրմիտաժ։ Մինչ այդ նկարի հեղինակն անհայտ էր և հաշվառված էր որպես 19-րդ դարի ֆրանսիական դպրոցի անհայտ արվեստագետի ստեղծագործություն՝ «Վինահար կինը» անվանումով։ 
1936 թվականին նկարի գույքագրման և առաջնային վերականգնողական աշխատանքի ժամանակ վերծանվել է նկարչի մոնոգրամը՝ «P. G․» (գտնվում է նկարի ներքևում՝ ձախ կողմում), և այսպիսով հաստատվում է նկարի հեղինակի ինքնությունը ու ճշգրիտ անվանումը։


== Ծանոթագրություններ ==
Բաքվի երաժշտական քոլեջ

Ասաֆ Զեյնալլու անվան Բաքվի երաժշտական քոլեջ (ադրբ.՝ Asəf Zeynallı adına Bakı Musiqi Kolleci), երաժշտական բարձրագույն ուսումնական հաստատություն Բաքվում։ Հիմնադրվել է 1895 թվականին։


== Պատմություն ==
1895 թվականին Մոսկվայի կոնսերվատորիայի շրջանավարտ, դաշնակահար ՛Անտոնինա Նիկոլաևնա Երմոլաևան հիմնել է Բաքվում առաջին մասնավոր երաժշտական դպրոցը։ Այս դպրոցը ստեղծվել է Բաքվում ռուսական երեխաներին երաժշտական կրթություն տալու համար։ 1901 թվականին այդ դպրոցում ստեղծվել է Բաքվի բաժնի երաժշտական դասարանները։ Այս դասերը համարվում էին երաժշտական դպրոցներ։ Երմոլաևան նշանակվել է այդ դասերի տնօրեն։ 1916 թվականին Ուզեիր Հաջիբեկովի նախաձեռնությամբ, Երմոլաևայի երաժշտական դպրոցը դարձավ պետական երաժշտական դպրոց։
1920 թվականին Բաքվում ստեղծվել է ժողովրդական կոնսերվատորիա։ Պետական կոնսերվատորիան հիմնադրվել է 1921 թվականին Բաքվում `Ժողովրդական կոնսերվատորիայի հիմքի վրա։ 1922 թվականից ի վեր Արևելյան բաժինը, որը բաղկացած է ադրբեջանական ուսուցիչներից և պետական կոնսերվատորիայի ուսանողներից, բաժանվել է կոնսերվատորիայից և դարձել անկախ կրթական հաստատություն։ 1922 թվականի ապրիլի 22-ից դպրոցը կոչվեց «Արևելյան կոնսերվատորիա»։ Ուզեիր Հաջիբեկովը նշանակվել է այս դպրոցի տնօրեն։ 1924 թվականին երաժշտական դպրոցի անունը վերանվանվեց Ադրբեջանի պետական թուրքական երաժշտական տեխնիկում։ 1926 թվականին տեխնիկումը միացվեց պետական կոնսերվատորիայի հետ։ 1932 թվականին սկսել է կրկին գործել որպես պետական երաժշտական տեխնիկում թիվ 1։ 1953 թվականին տեխնիկումը կոչվեց ադրբեջանական կոմպոզիտոր և ուսուցիչ Ասաֆ Զեյնալլի ։


== Հայտնի շրջանավարտներ ==
Խան Շուշինսկի
Ասաֆ Զեյնալլի
Սեիդ Ռուսթամով
Մուսլիմ Մագոմաև
Զեյնաբ Խանլարովա
Ալիմ Գասըմով
Արիֆ Մելիքով
Աֆրասիաբ Բադալբեկլի


== Ծանոթագրություններ ==
Պրովոլոչնոե

Պրովոլոչնոե (ռուս.՝ Проволочное), գյուղ Ռուսաստանի Նիժնի Նովգորոդի մարզի Վիկսունսկի շրջանի կազմում։
Բնակչությունը 2008 թվականին գրանցված տվյալներով կազմում էր 1000 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լա Ռոշետ (Վերին Պրովանսի Ալպեր)

Լա Ռոշետ (ֆր.՝ La Rochette, օքս.՝ La Roqueta), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Անտրևո կանտոնի կազմի մեջ։ Համայնքի շրջանը՝ Կաստելան։
Համայնքի INSEE կոդ՝ 04170։


== Բնակչություն ==
Համայնքի բնակչությունը 2008 թվականին կազմում էր 57 մարդ։


== Տնտեսություն ==
2007 թվականի տվյալներով 39 աշխատունակ տարիքի մարդկանցից (15-64 տարեկան) 24-ը տնտեսապես ակտիվ էին, 15-ը անգործ (ակտիվության ցուցանիշը 61,5 %, 1999 թվականին եղել է՝ 69,7 %)։ 24 աշխատունակ բնակիչներից 24-ը աշխատում էին (13 տղամարդ և 11 կին), անաշխատանք մարդիկ չկային։ 15 մարդկանցից 3-ը աշակերտներ կամ ուսանողներ են, 11-ը թոշակառու, 1-ը չէին աշխատում այլ պատճառներով։


== Տեսարժան վայրեր ==
Դղյակի ավերակներ
Նոտր Դամ դը Պարան ծխական եկեղեցի
Սեն Սատյուրնեն ժամատուն (XII դար)


== Պատկերասրահ ==

		
		
		


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
«Վիճակագրության ազգային ինստիտուտ՝ Լա Ռոշետ» (ֆրանսերեն)։ Արխիվացված օրիգինալից 2012-10-01-ին։ Վերցված է 2012-8-6 
«Լա Ռոշետ» (ֆրանսերեն)։ cassini.ehess.fr։ Արխիվացված օրիգինալից 2013-01-13-ին։ Վերցված է 2013-01-10
Ալբերտ Հովակիմյան

Ալբերտ Ալբերտի Հովակիմյան (սեպտեմբերի 16, 1991(1991-09-16), Սոչի, ՌԽՖՍՀ, ԽՍՀՄ), հայ ֆուտբոլիստ, կիսապաշտպան։


== Ակումբային կարիերա ==
Ալբերտ Հովակիմյանը ծնվել է Սոչիում։ Մանկությունը և պատանեկությունն անցկացրել է հայրենի քաղաքում։ 6 տարեկանում գնացել է ֆուտբոլի և այդ ժամանակ էլ նրա մոտ ի հայտ է եկել պրոֆեսիոնալ ֆուտբոլիստ դառնալու ցանկությունը։ 9 տարեկանից խաղացել է Սոչիի «Ժեմչուժինայի» կազմում։ Մեկ տարի անց սկսել է խաղալ Մոսկվայի «Լոկոմոտիվի» կազմում։ 2009 թվականին «Փյունիկի» կազմում Սոչիում մասնակցել է հավաքների։ Դրանից հետո Հովակիմյանը մեկամյա պայմանագիր է կնքել «Փյունիկի» հետ։ Նոր ակումբի կազմում իր նորամուտը նա նշել է օգոստոսի 23-ին՝ մասնակցելով «Գանձասարի» դեմ արտագնա խաղին, որի 90-րդ րոպեին Հովակիմյանը գրավել է հակառակորդի դարպասը։ «Փյունիկի» կազմում 2009 թվականին դարձել է Հայաստանի չեմպիոն և Հայաստանի գավաթի և սուպերգավաթի խաղարկությունների հաղթող։ Սակայն խաղադաշտ է դուրս եկել շատ հազվադեպ։ Մրցաշրջանի ավարտից հետո Հովակիմյանն ու ակումբը չեն երկարացրել պայմանագիրը։ Դրանից կարճ ժամանակ անց Հովակիմյանը մեկնել է Ռուսաստան, որտեղ գործակալը նրան առաջարկում է միանալ Դիլիջանի «Իմպուլսին»։ Ակումբի հետ կնքված պայմանագիրը տևել է մինչև տարվա վերջ։ Հայաստանի առաջնության առաջին շրջանում մասնակցել է մի քանի խաղի, իսկ երկրորդ շրջանում պարբերաբար տեղ է գտել թիմի հիմնական կազմում։ 2011 թվականի կեսերին պայմանագիրը խզվել է երկու կողմերի համաձայությամբ։


== Ձեռքբերումներ ==
 «Փյունիկ»
Հայաստանի չեմպիոն - 2009
Հայաստանի գավաթակիր - 2009
Հայաստանի սուպերգավաթի դարփնեկիր - 2009


== Անձնական կյանք ==
Հայր - Ալբերտ,
Մայրը - Աննա
Քույրը - Ալբինա։Մանկության տարիներին հայրը ցանկացել է, որ որդին գնա իր հետքերով (նա եղել է բռնցքամարտիկ), սակայն նա ընտրել է այլ մարզաձև


== Ծանոթագրություններ ==


== Արտաքին հղումներ ==
Ֆուտբոլիստի էջը ՀՖՖ կայքում
Ֆուտբոլիստի էջը footballdatabase.eu կայքում (անգլ.)
Ֆուտբոլիստի էջը soccerway.com կայքում (անգլ.)
Կոալիցիա

Կոալիցիա (լատ.՝ coalitio — դաշինք), 

երկու կամ մի քանի պետությունների ժամանակավոր ռազմա-քաղաքական դաշինք՝ որևէ պետության կամ պետությունների խմբի դեմ համատեղ գործողությունների նպատակով (օրինակ, հակահիտլերյան կոալիցիա),
երկու կամ մի քանի քաղաքական կուսակցությունների միջև համաձայնություն, որը հաճախ ստեղծվում է կառավարություն (կոալիցիոն) կազմելու նպատակով։ Լայնորեն կիրառվում է բուրժուական պետություններում, երբ կուսակցություններից ոչ մեկը մեծամասնություն չունի պառլամենտում։
Բրազիլիայի դրամահատարան

Բրազիլիայի դրամահատարան (պորտ.՝ Casa da Moeda do Brasil), Բրազիլիայի պետական ձեռնարկություն, որը զբաղվում է մետաղադրամների, թղթադրամների և այլ պաշտպանված արտադրանքի (անձնագրեր, փոստային նամականիշեր) պատրաստմամբ։ Գրանցված է Բրազիլիայի ֆինանսների նախարարության ենթակայության հանրային ընկերության ձևով։
Բրազիլիայի տարածքում պորտուգալական գաղութացումը սկսվելուց հետո ոչ մի դրամահատարան չկար, իսկ շրջանառության մեջ օգտագործվում էին նրա տարածք ընկած բացառապես բոլոր մետաղադրամները (առավելապես` իսպանական)։ Բրազիլիայի տարածքում առաջին մետաղադրամները հատվել են 1645-1646 թվականներին հոլանդացիների կողմից Պերնամբուկուի պաշարման ժամանակ։
1694 թվականի մարտի 8-ին Պեդրու 2-րդ Խաղաղասեր թագավորը հրաման արձակեց դրամահատարան բացել Բահիայում։ 1699 թվականին դրամահատարանը տեղափոխվեց Ռիո դե Ժանեյրո, մեկ տարի անց` Պերնամբուկու, որտեղ այն գործեց մինչև 1702 թվականը։ 1703 թվականին դրամահատարանը նորից տեղափոխվեց Ռիո դե Ժանեյրո։ Այնուհետև բացվեցին ևս մի քանի դրամահատարաններ. Բահիայում (1714), Վիլա Ռիկայում (1724-1734):
1868 թվականին Ռիո դե Ժանեյրոյում բացվեց դրամահատարանի նոր շենք։ 1984 թվականին դրամահատարանը տեղափոխվեց նորակառույց արտադրական կոմպլեքս Սանտա Կրուզ շրջանում։


== Ծանոթագրություններ ==


== Արտաքին հղումներ ==
Монетный двор Бразилии, Планета монет
Գրաֆսկոե (այլ կիրառումներ)

Գրաֆսկոե, կարող է վերաբերել՝

Գրաֆսկոե - գյուղ Ռուսաստանի Բաշկորտոստան հանրապետության Կալտասինսկի շրջանում
Գրաֆսկոե - գյուղ Ուկրաինայի Սումիի մարզի Սումիի շրջանում
Պերվայա (գետ, թափվում է Օխոտի ծով)

Անվան այլ կիրառումների համար տե՛ս՝ Պերվայա (այլ կիրառումներ)Պերվայա (ռուս.՝ Первая), գետ Ռուսաստանում, Կամչատկայի երկրամասի հյուսիս-արևմտյան մասում։ Գետի երկարությունը 44 կմ է։ Հոսում է Սոբոլևսկի շրջանում, Կամչատկայի երկրամասում։ Թափվում է Օխոտի ծով։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 19080000212120000030058


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ակորդեոն

Ակորդեոն ձախ ձեռքի պատրաստի ակորդներով օդհունչ լեզվակավոր գործիքների ընդհանուր անվանումը (տես Հարմոն)։ Առաջին անգամ պատենտը տրվել է Ֆրիդրիխ Դուշմանին (1822, Բեռլին), Ակորդեոն անունով՝ Կիրիլ Դեմյանին (1829, Վիեննա)։ 1910-ական թվականներին սկսեցին ակորդեոն կոչել միայն քրոմատիկ հնչյունաշար ունեցող հարմոնները։ 


== Տես նաև ==
Բանդոնեոն
Ռեմիանկուր

Ռեմիանկուր (ֆր.՝ Remiencourt), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 185 մարդ, բնակչության խտությունը` 38.38 մարդ/կմ²։ Բնակավայրը զբաղեցնում է 4.82 կմ² տարածք։


== Աշխարհագրություն ==
Գտնվում է Փարիզ քաղաքից 105 կմ հյուսիս, Ամյեն քաղաքից 15 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ։ Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 114 աշխատունակ (15-64 տարեկան)  բնակիչ, որոնցից ակտիվ էին 90-ը, իսկ ոչ ակտիվները` 24։ Ակտիվության ցուցանիշը կազմում է 78,9 %։ 90 աշխատունակ մարդկանցից աշխատել է 88 անձ (47 տղամարդ և 41 կին)։ Գործազուրկ են եղել 2 անձ (1 տղամարդ և 1 կին)։ 24 անաշխատունակներից 10-ը եղել են աշակերտներ կամ ուսանողներ, 9-ը` թոշակառուներ, իսկ 5-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գերմերինգ

Գերմերինգ (գերմ.՝ Germering), քաղաք Գերմանիայում, Բավարիայում։
Ենթարկվում է Վերին Բավարիայի ղեկավարությանը։ Մտնում է Ֆյուրստենֆելդբրուկ շրջանի կազմի մեջ։ Բնակչությունը կազմում է 37780 մարդ (2010 թվականի դեկտեմբերի 31-ի տվյալներով)։ Զբաղեցնում է 21,61 կմ քառ. տարածք։ Պաշտոնական կոդը՝ 09 1 79 123:


== Ծանոթագրություններ ==


== Արտաքին հղումներ ==
Պաշտոնական էջ
Աուտիզմի բժշկական մոդել

Աուտիզմի բժշկական մոդելը խրախուսում է շարունակական հետազոտությունների իրականացումը, որը միտված է աուտիզմի պատճառների հայտնաբերմանը, ինչպես նաև հիմնական նպատակն է գտնել այնպիսի ուղիներ, որոնց միջոցով հնարավոր կլինի կանխել կամ բուժել աուտիզմը։ Սա, ընդհանուր առմամբ, հաշմանդամության բժշկական մոդելի ենթաբազմություն է։ Մոդելը ներառում է մի քանի նպատակներ։ Դրանց թվում են՝ աուտիզմի մասին իրազեկման մակարդակի բարձրացումը, վաղ և ավելի հասանելի ախտորոշումը, աուտիստական վարքագծի շտկումը այնպիսի բուժական եղանակներով, ինչպիսիք են՝ վարքագծի վերլուծական հետազոտությունները, շրջակա միջավայրի՝ աուտիզմի առաջացմանը նպաստող գործոնների հայտնաբերումը մանկական հասակում, ինչպես նաև գենետիկական հատուկ մարկերների հայտնաբերումը, որի միջոցով հնարավոր կլինի ախտորոշել աուտիզմը դեռևս մոր արգանդում։
Աուտիզմի բժշկական մոդելի կողմնակիցները կարծում են, որ աուտիկ խանգարումները կապված են գենետիկական թերությունների կամ միջավայրային վնասների հետ, և որ աուտիզմին վերագրված տաղանդների արժեքը չի գերազանցում դրա հարուցած պակասուրդը։ Աուտիզմով տառապող շատ մարդկանց կյանքն ավելի լավը կլիներ, եթե նրանք չունենային աուտիզմ։ Օրինակ՝ «Աուտիզմը խոսում է» կազմակերպության նախկին նախագահ Լիզ Ֆելդը հայտարարել է, որ աուտիզմով մարդկանց մոտ մեկ երրորդը ունի էպիլեպտիկ խանգարումներ, կեսը տառապում է լուրջ մարսողական բարդություններով, 49 %-ը թափառաշրջիկ է, և ավելի քան 30 %-ը անվերբալ է։
Շատ կազմակերպություններ, որոնք ունեն ոչ կորմերցիոն կարգավիճակ, միտված են ընդունել բժշկական մոդելը։ Բժշկական մոդելը քննադատվում է Աուտիզմի իրավունքների և նեյրոդիվերսիթիի շարժման մասնակիցների կողմից։


== Բժշկական բացատրություն ==


== Ծանոթագրություններ ==
Պետրոս Դեմիրճյան

Պետրոս Հակոբի Դեմիրճյան (մայիսի 30, 1950(1950-05-30), Երևան, Հայկական ԽՍՀ, ԽՍՀՄ), հայ գրականագետ, թարգմանիչ, մանկավարժ, բանասիրական գիտությունների դոկտոր։ Հայաստանի գրողների միության անդամ (1977)։


== Կենսագրություն ==
Պետրոս Դեմիրճյանը ծնվել է 1950 թվականի մայիսի 30-ին, Երևանում։ Ավարտել է Երևանի պետական համալսարանի բանասիրական ֆակուլտետը։ Հայաստանի գրողների միության «Գրական թերթ»-ում աշխատել է որպես գրաքննադատության բաժնի գրական աշխատող, 1972-1998 թվականներին եղել է բաժնի վարիչ։ 1998-2013 թվականներին աշխատել է ՀՀ պաշտպանության նախարարության լրատվության և քարոզչության վարչությունում, ՀՀ կառավարության, ՀՀ տրանսպորտի և կապի նախարարության աշխատակազմերում՝ զբաղեցնելով հասարակության հետ կապերի բաժնի պատասխանատուի պաշտոններ։ Դասավանդել է Հրաչյա Աճառյանի անվան համալսարանում։ 2010 թվականից ՀՀ ԳԱԱ գրականության ինստիտուտի ավագ գիտաշխատող է։ 2013 թվականին ընտրվել է Հայաստանի գրողների միության վարչության քարտուղար։


== Գրական գործունեություն ==
Հեղինակ է բազմաթիվ գրականագիտական և գրաքննադատական հոդվածների, որոնք տպագրվել են հայաստանյան և օտարերկրյա մամուլում։ Նա ակտիվ մասնակցություն է ունեցել Էստոնիայում հայկական մշակութային ընկերության ստեղծմանն ու գործունեությանը, ընկերության «Վահագն» թերթի հրատարակմանը։ 1990 թվականին կազմել (թարգմանիչ Բաբկեն Սիմոնյանի հետ) և Բելգրադում հրատարակել է «Կնիժևնա րեչ» սերբական գրական թերթի` հայ գրականությանը նվիրված հատուկ համար (16 էջ)։ Հայկական ռադիոյով և հեռուստատեսությամբ վարել է «Գրական անդաստան» և «Բանավեճի ակումբ» գրական-մշակութային հաղորդաշարերը։


== Անդամակցություն ==
Հայաստանի գրողների միության անդամ
Հայաստանի ժուռնալիստների միության անդամ


== Երկեր ==
Տիրան Չրաքյան (Ինտրա) կամ «հեքիաթի» իրականությունը, Երևան, 2016։
Ինտրա. Ներաշխարհ, Երևան, 2006 (կազմել և արևելահայերեն ուղղագրության է փոխադրել Պ. Դեմիրճյանը)։
Վարք Ինտրայի, Երևան, 2003։
Ժամանակը և գրականության զարգացումը, Երևան, 1986։


=== Թարգմանություններ (ռուսերենից) ===
Վիտո Սանսոնե, Քարեր, որ հոգի ունեն, Երևան, 2009։
Ա. Գալանոպուլոս, Է. Բեկոն, Ատլանտիդա. առասպելի ետևում ճշմարտությունն է, Երևան, 1985։
Հարոլդ Դուբախ, Ռոբերտ Տաբեր, 1001 հարց օվկիանոսի մասին և 1001 պատասխան, Երևան, 1983։
Նիկոլայ Պետրովիչ, Զրույցներ գյուտարարության մասին, Երևան, 1980։
Վիկտոր Պեկելիս, Քո հնարավորությունները, մարդ, Երևան, 1979։


== Պարգևներ ==
ՀԳՄ Նիկոլ Աղբալյանի անվան մրցանակ՝ «Տիրան Չրաքյան /Ինտրա/ կամ հեքիաթի իրականությունը» մենագրության համար, 2016
ՀԳՄ «Գրական թերթ»-ի տարեկան 1-ին մրցանակի` գրականագիտություն անվանակարգում, 2016
Ֆրիտյոֆ Նանսենի անվան Ոսկյա հուշամեդալ, 2015
ՀԳՄ և ՀՀ ՊՆ համատեղ մրցանակի` գրականագիտություն անվանակարգում, 2015
ՀՀ մշակույթի նախարարության Ոսկե մեդալ, 2014
Ռուսաստանի գրողների միության Մոսկվայի կազմակերպության Ա. Ս. Գրիբոեդովի անվան գրական մրցանակ, 2014
Երևանի քաղաքապետի շնորհակալագիր, 2010
«Արաբկիր համայնքի պատվավոր քաղաքացի» կոչում, 2009
ՀԳՄ Նիկոլ Աղբալյանի անվան մրցանակ՝ «Վարք Ինտրայի» մենագրության համար, 2004


== Ծանոթագրություններ ==


== Արտաքին հղումներ ==
Նշագիր՝ Պետրոս ԴԵՄԻՐՃՅԱՆ
Վասիլ Բեհբութով

Վասիլ (Բարսեղ) Հովսեփի Բեհբութով (նաև Վասիլ Բեհբության, վրաց.՝ ბებუთაშვილი, 1791, Թիֆլիս, Քարթլի-Կախեթի թագավորություն - մարտի 10, 1858(1858-03-10), Թիֆլիս, Կովկասի փոխարքայություն, Ռուսական կայսրություն), իշխան, հետևակազորի գեներալ (1856), հայազգի զինվորական։ Բեհբությանների իշխանական տոհմի ներկայացուցիչ է։


== Կենսագրություն ==
Ծնվել է Թիֆլիսում (Ռուսական կայսրություն) 1791 թվականի հունվարի 1-ին։ Անցել է ծառայության ռուսական բանակ։
Մասնակցել է 1806-1812 թվականների Ռուս-թուրքական պատերազմին, 1799-1815 թվականներին Նապոլեոն I-ի դեմ մղված մարտերին, Կովկասյան ճակատամարտին, 1828-1829 թվականների Ռուս-թուրքական ճակատամարտին և Ղրիմի ճակատամարտին։
1830-1838 թվականներին Վասիլ Բեհբութովը եղել է Հայկական մարզի վարչության պետ։ 1856 թվականի հունվարի 6-ից սկսած նա ապրել է Թիֆլիսում մինչև մահ։
Մեկ ամսով մինչև փետրվարի 8-ը նա եղել է պետական խոհրդարանի անդամ։ Մահացել է 1858 թվականին մարտի 10-ին Թիֆլիսում։ Մարմինը ամփոփվել է Թիֆլիսի հայկական Հավլաբար թաղամասում գտնվող Խոջիվանքի Սուրբ Աստվածածին եկեղեցում։ Գերեզմանը ոչնչացվել է եկեղեցու ոչնչացման ժամանակ։
Վասիլ Բեհբութովը ամուսնացած է եղել Մարի Սոլոմոնովի հետ։ ՈՒնեցել է երկու երեխա Հովսեփը և Նիկոլասը (1839-1904 թվականներ, գեներալ-մայոր)։
Բեհբութովը եղել է Կովկասյան հասարակության գյուղատնտեսության և նախագահի տեղական վարչության ռուսական աշխարհագրական ընկերության փոխնախագահ։


== Շքանշաններ ==


== Գրականություն ==
Ա. Խաչիկյան - Հայոց պատմություն


== Ծանոթագրություններ ==
Պրեզիդենտի Վարգաս

Պրեզիդենտի Վարգաս (պորտ.՝ Presidente Vargas), համայնք Բրազիլիայի Հյուսիսարևելյան տարածաշրջանում՝ Մարանիան նահանգի կազմում։ Գտնվում է Մարանիան նահանգի արևելյան մարզում։ Մտնում է Իտապեկուրու Միրին գավառի կազմի մեջ։ Բնակչությունը կազմում է 10 767 մարդ՝ 2006 թվականի տվյալներով։ Գրավում է 467,323 կմ² տարածք։ Բնակչության խտությունը՝ 23,0 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 16.058.184,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 1.606,46 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,543 (տվյալները ՄԱԿ-ի զարգացման ծրագրի)


== Ծանոթագրություններ ==
Կերկեշ

Կերկեշ (ռուս.՝ Керкешь), գետ Ռուսաստանում, հոսում է Կարելական ինքնավար հանրապետությունում։ Թափվում է Ստորին Կույտո լիճ։ Գետի երկարությունը 13 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Կեմ գետի ակունքն է սկսած Յուշկոզերսկի հիդրոհանգույցից մինչև Կիրվոպորոժսկի հիդրոհանգույց, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 02020000812102000003564
Հիդրոլոգիական ուսումնասիրությունների կոդը - 102000356
Ավազանի կոդը - 02.02.00.008
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կիվաչովկա

Կիվաչովկա (ուկրաիներեն՝ Кивачівка), գյուղ Ուկրաինայի Վիննիցայի մարզի Տեպլիկի շրջանում։ Հիմնադրվել է 1750 թվականին։
2001 թվականի տվյալներով Կիվաչովկա գյուղում բնակվում էր 780 մարդ։ Բնակավայրը զբաղեցնում է 0,265 կմ² տարածք։ Բնակչության խտությունը կազմում էր 2943,4 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մոնտրեյ սյուր Բարս

Մոնտրեյ սյուր Բարս (ֆր.՝ Montreuil-sur-Barse), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 289 մարդ, բնակչության խտությունը` 22.01 մարդ/կմ²։ Բնակավայրը զբաղեցնում է 13.13 կմ² տարածք։


== Աշխարհագրություն ==
Գտնվում է Փարիզ քաղաքից 160 կմ հարավ-արևելք, Շալոն ան Շամպայն քաղաքից` 85 կմ հարավ, Տրուա քաղաքից` 19 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 201 աշխատունակ (15-64 տարեկան)  բնակիչ, որոնցից ակտիվ էին 161-ը, իսկ ոչ ակտիվները` 40։ Ակտիվության ցուցանիշը կազմում է 80,1 %։ 161 աշխատունակ մարդկանցից աշխատել է 147 անձ (74 տղամարդ և 73 կին)։ Գործազուրկ են եղել 14 անձ (7 տղամարդ և 7 կին)։ 40 անաշխատունակներից 19-ը եղել են աշակերտներ կամ ուսանողներ, 15-ը` թոշակառուներ, իսկ 6-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Արշարունի

Արշարունի, հայկական ազգանուն։


== Ազգանունը կրողներ ==
Արշալույս Միքայելի Արշարունի (1896-1985), բանաստեղծ, գրականագետ, բանասեր, թատերագետ, բանահյուսագետ։
Խաչիկ Ա Արշարունի (անհայտ–992), Ամենայն հայոց կաթողիկոս։
Վռամշապուհ Արշարունի (19-20-րդ դարեր), թղթակից։


== Ծանոթագրություններ ==
Անկուսակցական կառավարություն

Անկուսակցական կառավարություն, մի շարք իրավիճակներին հատուկ կառավարությունների ձևավորման կարգ, որի դեպքում անտեսվում է կուսակցական հատկանիշը։ Սովորաբար Անկուսակցական կառավարություն ձևավորվում են' 1) երբ երկրում առհասարակ չկան բարդ կուսակցություններ կամ նրանք արգելված են կամ գտնվում են անլեգալ վիճակում (Սաուդյան Արաբիայի, Օմանի բացարձակ միապետություններ և այլն). 2) այսպես կոչված «գործարար» կամ «ծառայողական» կառավարություն, որն ստեդծում են ոչ թե կուսակցությունների առաջնորդները. այլ բարձր աստիճանավորները, և որը, որպես կանոն, կարճատև բնույթ ունի, նրա խնդիրն է հաղթահարել խորհրդարանական փակուղին կառավարություն ծևավորել, կազմակերպվեն խորհրդարանի նոր կագի ընտրություններ («գործարար» կառավարություններ են ձևավորվել, օրինակ. Ֆինլանդիայում, Նիդեռլանդներում. Պորտուգալիայում). 3) հատուկ տեսակի Անկուսակցական կառավարություններ են ստեղծում ռազմական վարչակարգեր։ Իրենց ձեռքին պահելով քաղաքական իշխանությունն և կառավարման գլխավոր լծակները' զինվորականները ձևավորում են պրոֆեսիոնալների կառավարություն, որին պարտավորեցնում են կենսագործելու իրենց մշակած քաղաքականությունը։ Տհխնոկրաա Անկուսակցական կառավարություններ գործել են Արգենտինայի Բրագխիայի. Նիգերիայի և մի շարք այլ Երկրների ռազմական վարչակարգերի ժամանակ։


== Աղբյուրներ ==
Հայկական Սովետական Հանրագիտարան, հատոր 1-12, 1974-1986 թթ, Երևան
Է․ Աղայան «Արդի հայերենի բացատրական բառարան», հատոր 1-2, 1976 թ, Երևան
А․ Б. Барихин "Большой юридический словарь", 2002 թ, Москва
Միշեգրեբովո

Միշեգրեբովո (ռուս.՝ Мышегребово), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 8 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ինտերիեր (այլ կիրառումներ)

Ինտերիեր, կարող է վերաբերել՝

Ինտերիեր
ճարտարապետության մեջ, շենքի կամ նրա մի մասի ներքին տարածությունը, ներքնաձևը, որ օրգանապես կապված է կառույցի բովանդակության, ծավալա-տարածական լուծման և կոնստրուկտիվ հենքի հետ
Ինտերիերի գեղանկարչության մեջ, ժանր, որը ծաղկման է հասել 17-րդ դարում հոլանդական, ֆլամանդական նկարիչների մոտ
Ինտերիեր - ներքնակազմ, կենդանիների օրգանիզմի ներքին, մորֆոլոգիական և ֆիզիոլոգիական առանձնահատկությունների ամբողջություն
Աստերոիդների ցանկ (204401-204500)

Աստերոիդների ցանկ (204301-204400)  • Աստերոիդների ցանկ  • Աստերոիդների ցանկ (204501-204600)
 Աստերոիդների ցանկ (204301-204400)  • Աստերոիդների ցանկ  • Աստերոիդների ցանկ (204501-204600)
Վասիլևսկոե (գյուղ, Նովոգորոդսկի շրջան)

Անվան այլ կիրառումների համար տե՛ս՝ ՎասիլևսկոեՎասիլևսկոե (ռուս.՝ Васильевское), գյուղ Ռուսաստանի Նովգորոդի մարզի Նովոգորոդսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բոնյանկո

Բոնյանկո (իտալերեն՝ Bognanco), կոմունա Իտալիայի Պիեմոնտ մարզի Վերբանիո Կուզիո Օսոլայի գավառում։
Բնակչությունը կազմում է 264 մարդ (2008 թվականի տվյալներով)։ Բնակչության խտությունը՝ 4 մարդ/կմ²։ Տարածքը՝ 58 կմ²։ Փոստային ինդեքս՝ 28042։ Հեռախոսային կոդ՝+39 0324:
Բնակավայրի հովանավորն է համարվում սուրբ Լավրենտին։ Տոնը նշվում է օգոստոսի 10-ին։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0324 234116
Էլեկտրոնային փոստ՝ bognanco@reteunitaria.piemonte.it
Պաշտոնական կայք՝ http://www.comune.bognanco.vb.it/


== Արտաքին հղումներ ==
Բնակավայրի պաշտոնական կայք (իտալ.)
Ազգային վիճակագրության ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Զորյանոե (գյուղ, Բոբրինեցի շրջան)

Անվան այլ կիրառումների համար տե՛ս՝ ԶորյանոեԶորյանոե (ուկրաիներեն՝ Зоряне), գյուղ Ուկրաինայի Կիրովոգրադի մարզի Բոբրինեցի շրջանում։
2001 թվականի տվյալներով Զորյանոե գյուղում բնակվում էր 186 մարդ։ Բնակավայրը զբաղեցնում է 1065 կմ² տարածք։ Բնակչության խտությունը կազմում էր 174,65 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Անանինո (գյուղ, Յարոսլավսկի շրջան)

Անվան այլ կիրառումների համար տե՛ս՝ ԱնանինոԱնանինո (ռուս.՝ Ананьино), գյուղ Ռուսաստանի Յարոսլավլի մարզի Յարոսլավսկի շրջանի կազմում։
Բնակչությունը 2010 թվականին գրանցված տվյալներով կազմում էր 460 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խինդ (Վանի գավառ)

Խինդ, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Սեյրան Պետրոսյան

Սեյրան Ալեքսանի Պետրոսյան (ծնվ. 11 մարտի 1949 թ., ք.ա. Ղուկասյան, Ղուկասյանի շրջան), ՀՀ պետական գործիչ, ՀՀ Շիրակի մարզպետի տեղակալ։


== Կրթություն ==
1967-1973 թթ. - սովորել և ավարտել է Երևանի անասնաբուծական-անասնաբուժական ինստիտուտի անասնաբուծական ֆակուլտետը՝ գիտնական անասնաբույծի որակավորում։
1975-1977 թթ. - սովորել և ավարտել է Կուսակցական բարձրագույն դպրոցը։


== Աշխատանքային գործունեությունը ==
1966-1967 թթ. - աշխատել է Ղուկասյանի էլեկտրացանցում որպես բանվոր։
1968-1975 թթ. - ՀԼԿԵՄ Ղուկասյանի շրջկոմի բաժնի վարիչ, քարտուղար, ապա՝ երկրորդ քարտուղար։
1977 թ. - ընտրվել է ՀԼԿԵՄ Ղուկասյանի շրջկոմի առաջին քարտուղար՝ պաշտոնավարելով մինչև 1979 թ.:
1980-1990 թթ. - ՀԿԿ Ղուկասյանի շրջանային կոմիտեի հրահանգիչ, կուսակցական կազմակերպական աշխատանքի բաժնի վարիչ, այնուհետև՝ երկրորդ քարտուղար։
1991-1996 թթ. - Պատգամավորների Աշոցքի շրջանային խորհրդի գործադիր կոմիտեի նախագահ։
1996-1999 թթ. - Շիրակի մարզպետարանի քարտուղար, ապա՝ մարզպետի տեղակալ.
1999-2000 թթ. - Շիրակի մարզպետի պաշտոնակատար։
2001 թ. ՀՀ Նախագահի հրամանագրով նշանակվել է ՀՀ տնտեսական մրցակցության պաշտպանության պետական հանձնաժողովի անդամ։
2003 թ. ՀՀ Նախագահի հրամանագրով վերանշանակվել է ՀՀ տնտեսական մրցակցության պաշտպանության պետական հանձնաժողովի անդամ։
2010 թ. մայիսի 27-ին ՀՀ վարչապետի որոշմամբ նշանակվել է Հայաստանի Հանրապետության Շիրակի մարզպետի տեղակալ։


== Պարգևներ ==
Անանիա Շիրակացու մեդալ (2011)։Ամուսնացած է, ունի երկու որդի։ Հայաստանի Հանրապետական կուսակցության անդամ է։ 1999 թ. եղել է Ազգային-եկեղեցական ժողովի պատվիրակ։


== Ծանոթագրություններ ==
(7936) Մայքմագի

(7936) Մայքմագի (անգլ.՝ Mikemagee), աստերոիդ աստերոիդների հիմնական գոտում։ Հայտնաբերվել է 1990 թվականի հուլիսի 30-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 2,321292 ա. մ., առավելագույնը մոտենում է 2,0074 ա. մ. հեռավորության վրա և հեռանում 2,6352 ա. մ.։ Արեգակի շուրջ մեկ ամբողջական պտույտ է կատարում 1291,79 երկրային օրվա ընթացքում, իր ուղեծրով շարժվելով միջինում 0,278682 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,34° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7936) Մայքմագի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վուե

Վուե (ֆր.՝ Voué), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 548 մարդ, բնակչության խտությունը` 41.36 մարդ/կմ²։ Բնակավայրը զբաղեցնում է 13.25 կմ² տարածք։


== Աշխարհագրություն ==
Գտնվում է Փարիզ քաղաքից 140 կմ արևելք, Շալոն ան Շամպայն քաղաքից` 60 կմ հարավ, Տրուա քաղաքից` 19 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 382 աշխատունակ (15-64 տարեկան)  բնակիչ, որոնցից ակտիվ էին 315-ը, իսկ ոչ ակտիվները` 67։ Ակտիվության ցուցանիշը կազմում է 82,5 %։ 315 աշխատունակ մարդկանցից աշխատել է 294 անձ (162 տղամարդ և 132 կին)։ Գործազուրկ են եղել 21 անձ (9 տղամարդ և 12 կին)։ 67 անաշխատունակներից 21-ը եղել են աշակերտներ կամ ուսանողներ, 34-ը` թոշակառուներ, իսկ 12-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Sweet but Psycho

«Sweet but Psycho», ամերիկացի երգչուհի Էյվա Մաքսի երգը։


== Կոմերցիոն հաջողություն ==
Մեծ Բրիտանիայում «Sweet but Psycho» երգը «UK Singles Chart» հիթ-շքերթում նորամուտը կատարել է 77-րդ հորիզոնականում 2018 թվականի հոկտեմբերի 26-ին։ Վեց շաբաթ անց՝ դեկտեմբերի 7-ին, սինգլը հասել է երկրորդ հորիզոնական, որը պահպանել է երեք շաբաթ։ Մեկ շաբաթ անց այն գլխավորել է բրիտանական հիթ-շքերթը։


== Երաժշտական հոլովակ ==
Տեսահոլովակը թողարկվել է 2018 թվականի օգոստոսի 27-ին Vevo-ում։ Ռեժիսորը եղել է Շոմի Պատվարին։


== Մրցանակներ և անվանակարգեր ==


== Երգացանկ ==


== Հիթ-շքերթներ ==


== Հավաստագրումներ ==


== Ծանոթագրություններ ==
Քորլայն

Քորալայն (անգլ.՝ Coraline), բրիտանացի գրող Նիլ Գեյմանի 2002 թվականին հրատարակված մանկական ֆենթզի վիպակ։  2003 թվականին արժանացել է գրականության Հուգո մրցանակի լավագույն վիպակ անվանակարգում, նույն թվականին ստացել է նաև գրականության Նեբուլա մրցանակ։


== Բովանդակություն ==
Քորալայն Ջոնսը ծնողների հետ տեղափոխվում է մի հին տուն, որը առանձին բնակարանների էր բաժանված։ Մնացած բնակարաններում ապրում էին միսս Սփինքն ու միսս Ֆորսիբլը, պարոն Բոբոն, որը հավատացնում էր թե առնետների է վարժեցնում։ Իսկ Քորալայնի ծնողների բնակարանի հարևանությամբ գտնվող սենյակները ոչ ոք չէր զբաղեցնում։ 
Մի անձրևոտ օր իրենց բնակարանի հյուրասենյակում Քորալայնը կողպված մի դուռ է գտնում, որը ամենայն հավանականությամբ տանում էր հարևան բնակարան։ Քորալայնը մորը խնդրում է բացել դուռը, բայց բացելուց հետո պարզվում է, որ մուտքը աղյուսներով փակված է։
Երբ աղջիկը գնում է իր հարևաններին այցելության, պարոն Բոբոն նրան է փոխանցում իր մկների հաղորդագրությունը. որ հանկարծ չանցնի դռնով։ Միսս Սփինքի և Ֆորսիբլի հետ թեյելիս, Սփինքն նրան զգուշացնում է գալիք դժբախտության  մասին, այնուահետև տալիս է հաջողություն բերող մի քար, որի մեջտեղում անցք էր բացված։  
Չնայած այս նախաղգուշացումներին Քորալայնը որոշում է այնուամենայնիվ բացել դուռը։ Այդ անգամ նա տեսնում է, որ դռան մուտքը փակող աղյուսները չկան։ Փոխարենը մի ճանապարհ է տեսնում, որը տանում էր իրենց բնակարանի ճիշտ կրկնօրինակը հանդիսացող մեկ այլ բնակարան, որտեղ ապրում էին Մյուս Հայրիկն ու Մյուս Մայրիկը։ Նրանք շատ նման էին իր իսկական ծնողներին միայն այն տարբերությամբ որ աչքերի փոխարեն փայլուն, սև կոճակներ էին։ Բայց Մյուո մայրիկը ավելի նիհար ու բարձրահասակ էր, քան Քորալայնի իսկական մայրիկը։ Մազերը գլխի վրա կարծես իրենց-իրենց էին շարժվում, մաշկը թղթի պես սպիտակ էր, իսկ եղունգները` երկար ու կարմիր։ Քորալայնը տեսնում է որ այս աշխարհում ամեն ինչ շատ ավելի հետաքրքիր է. Մյուս մայրիկը պատրաստում էր իր սիրած կերակուրները, այդտեղ նրան բավականաչափ ուշադրություն էին դարձնում, իսկ խաղալիքների արկղիկը լի էր շարժվող և թռչող խաղալիքներով։ Անգամ տան շուրջ թափառող սև կատուն էր խոսում։ 
Հերթական անգամ երբ Քորալայնը վերադառնում է իր ուրիշ ծնողների մոտ, Մյուս մայրիկը առաջարկում է հավերժ մնալ այդ աշխարհում, բայց դա անելու համար Քորալայնը պետք է թույլ տար իր աչքերի փոխարեն կոճակներ կարել։ Այդ լսելով նա սարսափահար վերադառնում է իր իսկական տուն, բայց վերադարձին իսկական ծնողներին տանը չի գտնում։ Հաջորդ օրը նրանք նույնպես չեն վերադառնում։ Այդ ժամանակ տան շուրջ թափառող սև կատուն նրան տանում է միջանցքի հայելու մոտ, որի մեջ Քորալայնը տեսնում է իր բանտարկված ծնողներին։ Նրանք հայելու ապակուն գրում են, որ որ աղջիկը օգնի իրենց ու այդ ժամանակ նա հասկանում է, որ Մյուս մայրիկը առևանգել է իր իսկսկան ծնողներին։ Չնայած նրան սարսափեցնում էր հետ գնալու միտքը, բայց Քորալայնը որոշում է ամեն ինչ անել իր իսկսկան ծնողներին փրկելու համար։ Մյուս մայրիկին հաղթելու ճանապարհին նրան օգնում են Սև կատուն և երեք երեխաների ուրվականները։


== Ծանոթագրություններ ==


== Արտաքին հղումներ ==
Քորլայնը Զանգակ գրատունում
Գեխի Չու

Գեխի-Չու (Գիխչու), գյուղ Չեչնիայի հանրապետության Ուռուս-Մարտանովսկի շրջանում։
Հանդիսանում է Գեխի-Չույսկի գյուղական համայնքի վարչական կենտրոն։


== Աշխարհագրություն ==
Տեղակայված է Տեհի գետի ափին, գյուղի հարավարևմտյան մասում է գտնվում շրջանի կենտրոնը՝ Ուռուս Մարտանը։
Մոտակայքում գտնվող գյուղեր

հյուսիս — Վալերիկ,
հյուս-արևելք — Գեխի
հյուսիս-արևմուտք — Յանդի, Կատիր Յուրտ և Աչխոյ
արևմուտք — Շալաժի
արևելք — Ռոշնի Չու


== Բնակչություն ==
Գյուղի բնակչությունը ըստ տարեթվերի


== Պատմություն ==
Իր անվանումը ստացել է Գեխի գետից։
1996 թվականի ապրիլի 21-ին սպանվել է Իչկերիայի Չեչենական Հանրապետության զորապետ Ջոխար Դուդաևը։
Գյուղը հիմնվել է Նաշհոյ անունով ցեղի կողմից։


== Կրթություն ==
Գեխի-Չու գյուղում կա միջնակարգ դպրոց։


== Ցեղեր ==
Չինհոյ,
Նաշհոյ,
Պեշհոյ,
Ցոնտարոյ
Գալայ,
Ակիյ,
Թերլոյ,
Կեյ և ուրիշներ


== Ծանոթագրություններ ==


== Արտաքին հղումներ ==
Виктор ПОПКОВ. Гехи-Чу…
Публикации в СМИ. М. Мамиконян. УДАРЫ ПО ГЕХИ-ЧУ И ПО «КУМПОЛУ»
Современные фото Гехи-Чу
Շենոն շրջան (Հարավային Դակոտա)

Անվան այլ կիրառումների համար տե՛ս՝ Շենոն շրջան (այլ կիրառումներ)Շենոն շրջան (անգլ.՝ Shannon County), ԱՄՆ Հարավային Դակոտա նահանգի 66 վարչական միավորներից մեկը։ Ընդհանուր տարածությունը 5.423 կմ² է, բնակչությունը՝ 13.586 մարդ (2010 թ. տվյալներով)։ Շրջկենտրոնն է Հոթ Սպրինգս բնակավայրը։ Կազմավորվել է 1875 թ.։